**5-րդ կրթական հարթակ**

**20-րդ շաբաթ**

***Նախորդ դասի ստուգում/։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Նախորդ դասի ամփոփում`**
* **Գրականություն- «Ազգային երգը 2», Ավետիք Իսահակյան, Մայրենի 4, էջ 75**։
* Դասարանում կարդալ և վերլուծել **«Ազգային երգը 2»,էջ75**
* Պատմվածքը պատմիր քո բառերով։
* Ազգային ի՞նչ երգ երգեցին երեխաները։
* Քո բառերով նկարագրիր գյուղական դպրոցը, երիտասարդ ուսուցչին և երեխաներին։
* Որն է պատմվածքի հիմնական միտքը։
* **Քերականություն- Ածական, ածականի համեմատության աստիճանները**: Ամփոփել դասանյութը հարցերով, ստուգել տնային հանձնարարությունները։
* **Բառագիտություն** 
  + **Ամփոփել հետևյալ բառերի բացատրությունները**
    - Եռանդ- ոգևորություն, որևէ բան անելու ցանկություն
    - «Բաղաձայն»- երգելու ձայն չունեցող
    - Ներդաշնակ- համաչափ
    - Միահամուռ- բոլորը միասին, համախմբված
  + **Ամփոփել հետևյալ բառերի հոմանիշները**
* Ուրիշ- տարբեր, այլ
* Վերջանալ- ավարտվել
* Խնդրել- աղաչել
* Գոչել-գոռալ, բղավել
* Հուժկու- ուժեղ, հզոր
* **Ամփոփել հետևյալ բառերի հականիշները**
  + - Միասին- առանձին
    - Դժբախտաբար- բարեբախտաբար
    - Ճիշտ- սխալ
    - Ուրախ- տխուր
    - Թեթև- ծանր
    - **Ուղղագրություն –** Կրկնել հետևյալ բառերի ուղղագրությունը՝ թելադրության միջոցով։ Երրորդ, կուրծք,հուժկու,անպատճառ, քառասուն
* **Մշակույթ- Բարեկենդանի տոնի**
* Ի՞նչ է նշանակում Բարեկենդան։
* Ո՞ր ժամանակաշրջանից է սկսվել այդ տոնակատարությունը։
* Ինչպե՞ս էին մարդիկ նախապատրաստվում այդ տոնին։
* Ի՞նչ ճաշատեսակներ էին պատրաստում կանայք։
* Դուք որբևէ լսե՞լ կամ մասնակցե՞լ եք Բարեկենդանի տոնակատարությանը։

***Նոր դաս***

* **Գրականություն - «****Բաբելոնի աշտարակը», Մայրենի 4, էջ 79**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ
* **Քերականություն** 
  + **Կրկնողություն․** Ածականի համեմատության աստիճանները։
  + **Բառի ուղիղ և փոխաբերական իմաստները։**
* **Մշակույթ –**  Սուրբ Սարգսի տոն

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Դասարանում կարդալ և վերլուծել **«Բաբելոնի աշտարակը»**
* Պատմվածքը պատմիր քո բառերով։
* Աստված ինչու՞ խառնեց մարդկանց լեզուն։
* Մարդկային ինչպիսի՞ հատկանիշներ են գոռոզությունը, փառասիրությունը։
* Մարդկային դրական հատկանիշներ թվարկիր։
* Քո կարծիքով Աստված ինչպիսի՞ն է ուզում տեսնել քեզ և բոլոր մարդկանց։
* **Բառագիտություն**
  + Սովորել հետևյալ բառերի բացատրությունները
    - Ջրհեղեղ- Անձրևներից առաջացող ջրերի խիստ հորդացում, վարարում, հեղեղ:
    - Անուն կհանենք- հայտնի կդառնանք,լավ համբավ՝ անուն ձեռք կբերենք։
    - Աշտարակ-  Շրջանաձև՝ քառակողմ կամ բազմակողմ բարձր ու նեղ կառուցվածք՝ որպես շինության մաս կամ առանձին կառույց։
    - Միահամուռ- բոլորը միասին, համախմբված
  + Սովորել նշված բառերի **հոմանիշները**
* Գոռոզ- մեծամիտ
* Փառք- համբավ
* Հուժկու- ուժեղ, հզոր
  + Սովորել նշված բառերի **հականիշները**
    - * Տարբեր- միևնույն
      * Վերև- ներքև
      * Առաջ- հետո
  + Սովորել հետևյալ բառերի **ուղղագրությունը**։
    - Աշխարհ, ջրհեղեղ, հռչակ, մարդիկ

**Քերականություն-****կրկնողություն․ Ածական, ածականի համեմատության աստիճանները**

* Կան ածականներ, որոնց ցույց տված հատկանիշը համեմատելի է: Համեմատության աստիճանները երեքն են՝ դրական, բաղդատական, գերադրական:
* **Դրական** աստիճանում բառն իր ուղիղ ձևն ունի, օրինակ՝ լավ, բարի, գեղեցիկ…
* **Բաղդատական** աստիճանում այն համեմատվում է մեկ այլ հատկանիշի հետ, որի համար օգտագործում ենք **ավելի**, **պակաս** բառերը, օրինակ` ավելի լավ, ավելի բարի, պակաս գեղեցիկ…
* **Գերադրական** աստիճանում ածականը ցույց է տալիս մի այնպիսի հատկանիշ, որը բոլորից լավն է: Կազմվում է **ամենա** բառի կամ **գույն** ածանցի միջոցով,  օրինակ` ամենալավ կամ լավագույն, ամենագեղեցիկ կամ գեղեցկագույն, ամենաբարի…

**Առաջադրանքներ**

* **Հետևյալ ածականները դրեք համեմատության երեք աստիճաններով** գոռոզ, փառասեր, համբերատար, վատ
* **Ձեր ընտրությամբ երեք բառերով կազմեք նախադասություն։**
* **Աշխատանքային տետրում կատարել հետևյալ հանձնարարությունները**
  + **էջ 55, վարժություն 116 ա,**
  + **էջ 56, վարժություն117 ա,բ, գ**

**Տանը կատարել**

* + **էջ 57, վարժություն 118, 119**
  + **էջ 58, վարժություն 120, վարժություն 121**

***Մշակույթ*****Սուրբ Սարգսի տոն**

**Սուրբ Սարգիս** (նաև սուրբ Սարգիս զորավարի հիշատակության օր, երիտասարդների օրհնության օր), Հայ Առաքելական Եկեղեցու կողմից նշվող տոներից։ Նշվում է Սուրբ Զատկից 63 օր առաջ՝ սովորաբար հունվարի 18-ի և փետրվարի 23-ի միջակայքում՝ շաբաթ օրը։ Սուրբ Սարգիս զորավարը համարվում է երիտասարդ զույգերի և սիրահարների բարեխոսը։

Սուրբ Սարգիս զորավարը կարգված է համաքրիստոնեական աշխարհի սրբերի դասին։

Ավանդազրույցի համաձայն՝ նա իր որդու՝ Մարտիրոսի և 14 քաջ մարտիկների հետ նահատակվել է հանուն քրիստոնեական հավատքի։

Սուրբ Սարգսի տոնը Հայաստանում նշել են ոչ միայն եկեղեցական ծեսով և աղոթքներով, այլև ժողովրդական ավանդույթներով։ Այսպես, օրինակ, Սուրբ Սարգսի տոնին նախորդող գիշերը երիտասարդ աղջիկները աղի բլիթ են ուտում և ակնկալում երազում տեսնել իրենց ապագա փեսացուին։ Ընդունված է եղել նաև տան տանիքին կամ պատշգամբում փոխինդ դնել և սպասել, թե երբ Սուրբ Սարգիսը կթողնի իր ձիու պայտի հետքերը։ Ըստ ավանդույթի՝ այն մարդուն, ում ափսեում շաղ տված ալյուրի կամ փոխինդի միջով կանցնի սուրբը, սպասվում է մեծ հաջողություն։

Հնում այդ օրն ընդունված է եղել պատրաստել նաև օձի թթու կոչվող ապուրը։ Այն պատրաստվում էր ոսպից, մանրաձավարից, ալյուրից և եփվում թթվի ջրի մեջ։

Շատ հավատացյալներ այցելում են Սուրբ Սարգիս զորավարի անունը կրող եկեղեցիներ՝ մասնակցելու այդ օրը մատուցվող պատարագին։

**Կարողանալ պատասխանել** **հետևյալ հարցերին․**

1. Ի՞նչ օր է Սուրբ Սարգսի տոնը։
2. Ի՞նչ ժամանակահատվածում է նշվում այդ տոնը։
3. Ինչպե՞ս էին մարդիկ նախապատրաստվում այդ տոնին։
4. Ի՞նչ ճաշատեսակներ էին պատրաստում այդ օրը
5. Դուք որբևէ լսե՞լ եք Սուրբ Սարգսի տոնի մասին։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։